Anca Țurcașiu se mândrește cu tatăl ei de fiecare dată când are ocazia și nu și-a ascuns niciodată dragostea față de părintele care a susținut-o necondiționat atât în carieră, cât și în viața personală. Cornel Țurcașiu are 86 de ani și a rămas văduv în urmă cu 16 ani, când mama actriței s-a stins din viață din cauza cancerului de piele, potrivit Revista Viva.
Cornel Țurcașiu este cel care a rămas un adevărat sprijin pentru Anca Țurcașiu, alături de care a apărut în ipostaze înduioșătoare pe rețelele de socializare.
Anca Țurcașiu, imagini emoționante cu tatăl ei
Anca Țurcașiu are o relație deosebită cu tatăl ei. Recent, actrița a postat, pe contul personal de Instagram, mai multe fotografii care o surprind în brațele părintelui în vârstă de 86 de ani.
„Cum aș putea să nu fiu decât cea mai fericită, în brațele lui. Tata, cel minunat, cel cu care râd și plâng, cel care e tot timpul acolo cu cea mai înțeleaptă vorbă și care mă iubește definitiv, așa cum afirmă mereu! Te iubesc nemăsurat, tata!”, a scris de Anca Țurcașiu în dreptul videoclipului cu tatăl ei.
Atât imaginile, cât și mesajul transmis de actriță i-au emoționat pe urmăritori: „Fii binecuvântată cu mulți ani împreună cu dânsul, să nu-l superi, să nu-l contrazici indiferent de situație, stai la povești cu dânsul, fă-ți timp cât mai des pentru idolul tău, pentru noi, fetele, cel mai frumos și cel mai bun bărbat e tata, pup și vă doresc viață lungă împreună!”/„Îmbrățișează-l și pupă-l până nu mai poți, al meu de un an nu mai este, al naibii de greu îmi este”/„Da. Acum se vede cât ești de fericită! Să fiți iubiți!”
Ce meserii au avut părinții Ancăi Țurcașiu
Anca Țurcașiu a dezvăluit, la un moment dat, ce meserii au avut părinții ei. Actrița a mărturisit că, deși nu au avut tangențe cu lumea artistică, s-a bucurat mereu de sprijinul lor.
„Mama mea nu mai trăiește, dar a lucrat în domeniul economic, a fost director economic la spitalul pentru studenți, iar tata, nici el nu are nicio legătura cu meseria de artist, doar că are un suflet de artist, în adâncul lui. Tatăl meu este inginer și a fost inspector în Ministerul Învățământului, a lucrat și ca profesor universitar, redactor-șef la Editura Didactică și Pedagogică pe învățământ, deci nicio legătura cu domeniul artistic.”, spunea Anca Țurcașiu despre părinții ei, în revista Tango, potrivit Viva.